kardosdrur/scandi-wiki huggingface dataset:
Kanal Hovedstaden

Kanal Hovedstaden er navnet på regional-kanalen som sendes i Hovedstadsområdet pr. 1. november 2009. Ifølge planen skal kanalen erstatte Kanal 23. Sendeområdet og sendetilladelserne begrænser sig ikke længere til Københavnsområdet, men til hele regionen, det vil sige fra Roskilde, Frederikssund, Halsnæs, Helsingør og København til Køge. Kanalen har et seerunderlag på ca. 2 millioner. Kanal Hovedstaden kan modtages på MUX 1, kanal 4. Kanal København, som indtil den 31. oktober 2009 var en del af det storkøbenhavnske lokal-tv, fungerer i dag som en selvstændig tv-station og sender på UHF, kanal 35 (586MHz) i MPEG2.

Stationer på Kanal Hovedstaden pr. 1. november 2009 
 Airport TV
 Baca
 Christiania TV
 DR TegnsprogsTV
 KULTURKANALEN
 KØBENHAVNS KUNST TV
 Bispebjerg Lokal TV
 DKN Senior
 Fjord TV
 Fjord TV Frederikssund
 Fjord TV Nord
 FOKUS TV
 Senior TV
 GLORY TV
 Jazz TV
 Kanal 4, Frederiksberg Lokal-TV
 Kanal Roskilde
 KAOS TV
 MORE 2 LIFE TV
 TV Gladsaxe
 TV 7
 U-landsTV
 Vesterbro Lokal-TV (VLTV)
 TV Marineret
 KRLTV
 Kanal 1
 Kanal International/Katsj TV
 Valby TV/Valby Lokal TV
 KKR/TV
 TV UDSAT
 Fokus Tv
 Københavns Miljø-TV
 Københavns Ungdoms-TV
 Station Øresund
 TV-Bella
 CUTV-Copenhagen Underground TV
 Ørestad TV
 Tv link
 N-TV, Nørrebro TV
 Qaran TV
 RFE-TV
 Dancom TV
 Kanalregional Hovedstaden
 HTV-Kanal 56
 Kurdan TV
 TV 2/Lorry
 TV 3000
 TV Amager
 TV Europa
 TV Frederiksberg
 TV Livskunst
 TV Mosaik
 TV Strandparken
 TV Østerbro
 TV Brøndby
 TV Gaderummet
 TV-Glad
 TV Salam
 VTV Helsingør
 Whiskybæltets TV

Eksterne henvisninger 
 Kanal23.dk 
 kanalkobenhavn.dk
 Stationens webside

Hovedstaden
Etableret i 2009
Tagine

Tagine er en stegeso, der en nordafrikansk tradition for tilberedning af mad. En tagine er et specielt glaceret lerfad med kegleformet låg. Fisk, kylling eller kød tilberedes i fadet sammen med krydderier, urter og grøntsager. Man  tilbereder retten i ovnen, men oprindeligt tilberedes den over glødende kul. Kendetegnet for tagine er, at råvarerenes smag og aroma er bevaret.

En variation af denne tradition er den tunesiske tagine. Denne ret minder mere om den italienske frittata eller en omelet. Den er rig på lokale krydderier og kan indeholde fyld som bønner, kikærter, rasp eller kartofler. Den kan fås med fisk og skaldyr, kylling, kød eller som vegetar. 

Stegning
Kogegrej
Mad og drikke i Tunesien
Mad og drikke i Algeriet
Mad og drikke i Marokko
Helgi Abrahamsen

Helgi Abrahamsen (født 24. november 1966 i Fuglafjørður) er en færøsk politiker. Helgi Abrahamsen er søn af Óli og Sólrun Abrahamsen og gift med Oddbjørg Abrahamsen. De har tre børn: Sólrun (1993), Óli (1995) og Oda (2002).

Han var i perioden 1999 til 2008 partisekretær for Sambandspartiet, og i den periode en aktiv debattør i landets aviser. Fra 2008 til 2015 var han medlem af Lagtinget for Sambandspartiet. Han var medlem af udlandsudvalget og Nordisk råd. I perioden 2010-2011 var han formand for kontroludvalget, og i perioden 2008-2011 var han medlem af social- og sundhedsudvalget. Ved lagtingsvalget 2015 opnåede han ikke genvalg.

Fra 2016 til 2019 arbejdede Helgi Abrahamsen som journalist, først på avisen Norðlýsið og senere på radiostationen R7.

I 2018 blev han valgt til næstformand for Sambandspartiet og i 2019 blev han igen valgt til Lagtinget. Fra september samme år til august 2021 var han erhvervs- og miljøminister i Bárður á Steig Nielsens regering.

Eksterne henvisninger 
 Hjemmeside: Forsíða – www.helgi.org

Noter 

Lagtingsmedlemmer fra Færøerne
Politikere fra Sambandsflokkurin
Erhvervsministre fra Færøerne
Personer fra Østerø
IED

IED har flere betydninger:

 Lejlighedsvis eksplosiv forstyrrelse (IED) – er en adfærdsforstyrrelse, der karakteriseres ved uoverlagte, eksplosive udbrud.
 Improviseret sprængladning (IED) – er en bombe konstrueret og placeret på en sådan måde som helt eller delvist bryder med konventionelle militærdoktriner.
 IED (film) – dansk kortfilm fra 2010 instrueret af Morten Larsen
Liggesår

Liggesår (latin: decubitus) er en type af sår der dannes ved at et område af væv eller hud udsættes for tryk gennem længere tid, og derfor ikke får en tilstrækkelig blodforsyning. Det sker ofte ved, at en knogle presser ned på eller gnider på et stykke hud, hvorved de små blodkar i vævet lukkes og såret dannes, idet vævet ikke længere får tilført tilstrækkeligt ilt eller næringsstoffer, eller kan komme af med affaldsstoffer. Trykket sker naturligt når man står, ligger eller sidder, men normalt gør nervesystemet at man føler ubehag og derfor ændrer stilling, så man ikke har konstant tryk på samme område over en længere periode. Mennesker, der af forskellige årsager, som for eksempel sygdom eller bedøvelse, har en svækkelse af denne mekanisme flytter sig ikke naturligt, og der er basis for at liggesåret opstår.

Liggesår, særligt af de højere grader, medfører ofte en betydelig risiko for at udvikle livstruende infektioner.

Kategorisering 
Liggesår inddeles almindeligvis grader, der beskriver liggesårets omfang og tilstand. Der findes flere sådanne skalaer; the European Pressure Ulcer Advisory Panel (EPUAP) er almindeligt anvendt i Europa.

Grad 0 
Enkelte skalaer operer med en grad 0, mens andre skalaer ikke medregner disse som et egentligt tryksår. Grad 0 viser sig ved rødme af huden - en rødme, der forsvinder ved tryk, men som kan være smertefuld i større eller mindre grad.

Grad 1 
Huden viser rødmen, der ikke forsvinder når man trykker på det. For mennesker med en mørkere pigmentering vil området ikke optræde rødt, men snarere violet eller blåligt. Området er smertefuldt.

Grad 2 
Det øverste hudlag er beskadiget og fremtræder enten med vabler, eller minder om et åbent sår. Kanten af området kan være rødligt, som ved grad 1, og er smertefuldt.

Grad 3 
Huden er så beskadiget, at liggesåret fremtræder som et åbent, dybere sår. Hudlaget er gennembrudt, men underliggende muskler eller knogler er stadig ikke påvirket. Området er smertefuldt.

Grad 4 
Grad 4 er den mest alvorlige grad af liggesår. Hudlaget er beskadiget, og der er ofte betydelig skade på underliggende muskel- eller knoglevæv. Der vil ofte være vævsdød i og/eller omkring såret.

Placering 

Længere tids sengeleje giver høj risiko for at udvikle tryksår, grundet risikoen for vedvarende tryk fra madras eller hovedpude. De mest udsatte steder er:
 Skuldre og skulderblade,
 albuer,
 baghoved,
 kanten af øret,
 over rygraden,
 over halebenet,
 knæ,
 ankler,
 hæle og
 tæer.

Også siddende stilling gennem længere tid kan give decubitus, kaldet siddesår. De vil typisk optræde på:
 balder,
 bagsiden af arme og ben,
 bagsiden af hoftebenet.

Eksterne henvisninger 
 Liggesår på Apotek.dk

Referencer 

Kropsskader
Winnie og Karina

Winnie og Karina (Linda P og Christina Sederqvist) er komik-duoen, som længe har lavet programmer og sketches sammen på DR2, og en spillefilm som havde premiere den 7. august 2009.

De er på ganske kort tid blevet meget populære blandt danskere, og har haft stor succes på DR2, hvor størstedelen er deres samarbejde har fundet sted. Dog blev deres film Winnie og Karina - The Movie ikke godt modtager af anmelderne.

Programoversigt 
Linda P. og Christina Sederqvist har blandt andet medvirket i følgende programmer:
 
 Wulffs Magasin på DR2.
 Piger på prøveløsladelse på DR2.
 Skråplan på DR2.

Christina har også deltagelse i Live fra Bremen.

Duoer
Standupkomikere fra Danmark
Skuffenotat

Et skuffenotat er et notat, hvori en embedsmand gør sin direkte foresatte opmærksom på et problem, f.eks. en ulovlig eller politisk uhensigtsmæssig praksis, som ledelsen har valgt at se igennem fingre med.

Hensigten med notatet er at få den direkte forsatte til at underskrive det, så embedsmanden kan godtgøre, at han har gjort ledelsen opmærksom på sin kritik og derved sikre sig, at ansvaret placeres andet steds. Hvis ikke embedsmanden opnår underskriften, er notatets betydning aftagende for de kommende problemer.

Med et delvist engelsk udtryk kaldes et sådan notat også et CMA-notat (af Cover My Ass).

Politik
Tekster
The Arcane Order

The Arcane Order er et dansk metalband fra Kolding dannet i 2000 af Flemming C. Lund under navnet "Scavenger", men skiftede i 2005 navn til "The Arcane Order" efter de havde fået pladekontrakt med Metal Blade Records. Bandet har udgivet en demo og to fuldlængde albums.

I juni 2023 annoncerede metalgruppen Volbeat, at Lund ville erstatte Rob Caggiano i bandet.

Medlemmer 
 Kasper Thomsen – Vokal
 Flemming C. Lund – Guitar
 Kasper Kirkegaard – Guitar
 Anders S. Mikkelsen - Bas
 Bastian Thusgaard - Trommer

Tidligere medlemmer 

 Boris Tandrup – Bas
 Morten Løwe – Trommer

Diskografi

Studiealbum 
 The Machinery of Oblivion (2006)
 In the Wake of Collisions (2008)
 Cult of None (2015)

Referencer

Eksterne henvisninger 
 Officielle hjemmeside
 

Metalgrupper fra Danmark
Musikgrupper fra 2000
Ølene

Ølene (udtales med lige tryk på alle stavelser) er et stort vådområde omkring Øle Å syd for Østermarie by på Bornholm.  Ølene udgør omkring 150 hektar, hvoraf de 122 hektar blev fredet som vildtreservat i 1942. Af fredningsbekendtgørelsen fremgår det, at ”al jagt samt indsamling af fugleæg er forbudt”. Desuden er der forbud ”mod at forulempe vildtet”, så derfor er der ikke aktuelle planer om bedre adgangsforhold.  Ølene er i dag et skovomkranset eng- og moseområde samt en sø. Søen er temmelig lavvandet, men om vinteren kan store dele af reservatet være oversvømmet.

Området fungerer som et fuglereservat, og afgrænses af Pedersker Plantage, Mønstergård, Store Ølegård og Almindingen. Fra fugletårnet ved savværket på Aspevej/Ølenevej ses ofte ørne over vådområdet.

Kilder og henvisninger
 

Lokaliteter på Bornholm
Naturområder i Danmark
Martinus Galschiøt

Martinus Ludvig Galschiøt (11. december 1844 i Helsingør – 24. januar 1940 smst) var en dansk forfatter og redaktør.

Galschiøt tog i 1870 magisterkonferens i nordisk filologi. I 1872 studerede han i Stockholm og Uppsala på det Oehlenschläger-Tegnérske stipendium og opholdt sig derpå fra 1873-75 i Italien, hvor han blandt andet fungerede som den senere kriminalforfatter Palle Rosenkrantz privatlærer.

Umiddelbart efter sin hjemkomst blev han litterær-æstetisk medarbejder ved Dagbladet (1875-83) og korrespondent til Stockholms Dagblad. Som tilhænger af den litterære bevægelse i halvfjerdserne deltog Martinus Galschiøt virksomt i kampen, om end ikke ude i de yderste linjer.

I oktober 1884 overtog han ledelsen af Illustreret Tidende, hvor han var til 1892. Som redaktør af Illustreret Tidende har han især arbejdet på at gøre stoffet aktuelt og indføre nye og billigere reproduktionsmetoder for billederne.

Hans evne til at samle mennesker om sig og give hver sit har udmøntet sig
i en betydelig udgivervirksomhed, og er især kendt for det illustrerede storærk Danmark i Skildringer og Billeder af danske Forfattere og Kunstnere fra 1887-1893. Han var redaktør af Tilskueren 1893-1900, og udgav i 1895 en illustreret håndbog om Thorvaldsens Museum.

28. oktober 1890 giftede han sig med Henriette Cathrine Wiibroe (født 30. oktober 1847).

Han er begravet på Helsingør Kirkegård.

Eksterne kilder/henvisninger 
 
 Om Martinus Galschiøt i Dansk Biografisk Leksikon på Projekt Runeberg

Chefredaktører fra Danmark
Journalister fra Danmark
Personer fra Helsingør
Faglitterære forfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Dansksprogede forfattere fra Danmark
Lauchert

Lauchert er en flod i Baden-Württemberg i Tyskland og en Donaus bifloder  fra venstre. Floden har sit udspring fra flere små vandløb ved Melchingen  (Zollernalbkreis) i Schwäbische Alb, og løber sydover gennem småbyerne Gammertingen, Veringenstadt og Bingen. I Sigmaringendorf munder Lauchert ud i Donau.

Floder i Baden-Württemberg
Donaus bifloder
Spike Jonze

Spike Jonze (født Adam Spiegel, 22. oktober 1969) er en amerikansk filminstruktør og producer, bedst kendt for sit samarbejde med manuskriptforfatteren Charlie Kaufman i de oscarnominerede film Being John Malkovich og Orkidé-tyven. Desuden er Jonze kendt som medskaber af Jackass og har medvirket som producer på serien og filmene. Som instruktør på Being John Malkovich blev Jonze nomineret til en Oscar for bedste instruktør.

Spike Jonze var i perioden 1999 til 2003 gift med filminstruktøren Sofia Coppola. Jonze har været i et forhold med skuespilleren Michelle Williams.

Filmografi 

 Sky's The Limit, The Notorious B.I.G (1997), instruktør
 Three Kings (1999), skuespiller
 Being John Malkovich (1999), instruktør
 Human Nature (2001), producer
 Yeah Right! (2001), instruktør 
 Orkidé-tyven (2002), instruktør
 New York Iscenesat (2008), producer
 Villy Vilddyr - og landet med de vilde krabater (Where The Wild Things Are, 2009), instruktør og manuskriptforfatter
 Hende'' (2013) instruktør og manuskriptforfatter

Eksterne henvisninger 

 

Filminstruktører fra USA
Filolaos

Filolaos (, Philólaos; c. 370-385 fvt.) var en græsk pythagoræer og førsokratisk filosof. Han blev født i en græsk koloni i Italien og migrerede til Grækenland. Filolaos er blevet kaldet for en af de tre mest fremtrædende figurer i den pythagoræske tradition og den mest enestående figur fra den pythagoræske skole. Pythagoras udviklede en filosofiskole, der var domineret af både matematik og mystik. Det meste af, hvad man ved i dag om det pythagoræske astronomiske system, stammer fra Filolaos' synspunkter. Han kan have været den første til at skrive om den pythagoræske doktrin. Filolaus var ifølge August Böckh (1819), der citerer Nikomakos Pythagoras efterfølger.

Han argumenterede, at grundlaget for alting er samspillet mellem det begrænsende og det ubegrænsede, der kombinerer i en harmoni. Med hans påstande om, at Jorden ikke var universitetscentrum (geocentrisme), krediteres han med den tidligste kendte diskussion af begreber i udviklingen af heliocentrisme, teorien om, at Jorden ikke er universets centrum, men snarere at Solen er det. Filolaus diskuterede, at en central ild var universets centrum, og at sfærer (herunder Solen) kredsede om det.

Referencer

Se også 
 Aristarchos

Oldgræske filosoffer
Get Heavy

Get Heavy er det finske band Lordis debutalbum fra 2002.

Trackliste 
 "Scarctic Circle Gathering" – 1:02 (Ambient)
 "Get Heavy" – 3:01
 "Devil Is a Loser" – 3:29
 "Rock the Hell Outta You" – 3:06
 "Would You Love a Monsterman?" – 3:02
 "Icon of Dominance" – 4:35
 "Not the Nicest Guy" – 3:13
 "Hellbender Turbulence" – 2:46
 "Biomechanic Man" – 3:22
 "Last Kiss Goodbye" – 3:07
 "Dynamite Tonite" – 3:13
 "Monster Monster" – 3:23
 "13" – 1:06 (Ambient)

Eksterne henvisninger 
 

Album fra 2002
Lordi-album
Gitter

Gitter har flere specialiserede betydninger:
Gitter (net)
Kængurugitter
Diffraktionsgitter
Styregitter (elektrode)
Gitter (ordning) I matematik en ordnet mængde som har nogle særlige egenskaber.

Se også
Espalier
Rist
Net
Jernbanerådet

Jernbanerådet var et rådgivende organ, som afgav udtalelser om blandt andet forslag om nye jernbaner i Danmark. Jernbanerådet eksisterede 1886-1893 og igen i perioden 1915-2001.

Jernbanerådet blev oprettet ved kgl. anordning 113 af 29. september 1886 med det formål at være rådgivende for bestyrelsen af statsbanerne ved behandlingen af vigtige spørgsmål, især vedr. køreplaner, takst- og befordringsbestemmelser. Rådet havde 23 medlemmer udnævnt af indenrigsministeren. Bortset fra formanden og tre andre medlemmer skulle de udpeges blandt personer indstillet af følgende organisationer: Det kgl. Landhusholdningsselskab, Dansk Fiskerieksportørforening, Fællesrepræsentationen for dansk Industri og Haandværk og Dansk Gartnerforening.

Rådets oprettelse – under provisorietiden – førte til kritik i Folketinget, fordi der ikke forelå lov- eller bevillingshjemmel dertil. Efter gennemførelsen af lov 65 af 12. april 1892 om statsbanedriftens ordning nedlagdes Jernbanerådet ved bekendtgørelse 110 af
19. april 1893.

Rådet blev foreslået genoprettet i en betænkning fra Statsbaneudvalget af 1911. Ved lov 133 af 10. maj 1915 om styrelsen af statsbanerne 18 genoprettedes rådet med 17 medlemmer, hvoraf 14 valgtes af Rigsdagen og tre af Ministeriet for offentlige Arbejder, jf. lov 40 af 2. februar 1925. Rådet fik til opgave at udtale sig om spørgsmål af principiel betydning for statsbanerne, om hvilke ministeren begærede erklæring. Sidstnævnte forbehold bortfaldt i lov 109 af 1. april 1969. Samtidig ændredes rådets sammensætning; bl.a. udpegedes herefter et
medlem som repræsentant for arbejdstagerorganisationerne.

I 2001 blev rådet nedlagt sammen med mange andre råd og nævn som følge af Regeringen Anders Fogh Rasmussen tiltrædelse.

Danske råd
Jernbanetransport i Danmark
Etableret i 1886
Ophørt i 1893
Etableret i 1915
Ophørt i 2001
Toldrådet

Toldrådet var en dansk myndighed, der eksisterede 1908-1957.

Toldrådet blev oprettet ved lov 88 af 5. maj 1908 om toldafgifter m.m. Rådet fik 24 medlemmer, hvoraf halvdelen valgtes af Rigsdagen og halvdelen af finansministeren. Af de sidste skulle en del have branchetilknytning. Generaldirektøren for Skattevæsenet var formand for rådet. Rådets opgave var at drøfte spørgsmål vedr. toldlovgivning og toldadministration. Disse emner kunne enten forelægges rådet af administrationen eller fremkomme på medlemmernes initiativ.

Toldrådet blev ophævet ved lov 108 af 6. april 1957 og afløstes af Toldankenævnet.

Danske råd
Etableret i 1908
Ophørt i 1957
Hans Peter Møller

Hans Peter Møller (8. maj 1802 i København – 9. juni 1859) var en dansk pianofabrikant.
 
Faren, Peter Nicolai Møller, var værtshusholder i København; moren var Karen født Christensen. Efter tidlig at være blevet forældreløs kom han i huset hos en uformuende slægtning og blev efter sin konfirmation sat i lære hos pianofortefabrikant Peter Christian Uldahl. Her gjorde hans musikalske øre sig gældende; han kom hurtig til at virke som stemmer, i det han dog også knyttede sit navn til en af ham selv opfunden cylinderlyre, som han fik patent på 1836; han opfandt også en særegen stemmegaffel, den såkaldte orthoakkord (1839). Samtidig var han ivrig livjæger og udgav både sangbøger og en våbenlære for livjægere.

21. august 1829 havde han ægtet Johanne Marie Elisabeth Gebauer (7. december 1806 – 25. december 1830), datter af kunstmaler Christian David Gebauer, og efter hendes død ægtede han 8. oktober 1836 Maren Nicoline Randbøll (1. februar 1807 – 15. januar 1871), datter af mel- og grynhandler Niels Christensen Randbøll, hvis forretning han en kort tid fortsatte ved siden af sin virksomhed som instrumentmager. Han trådte imidlertid nu i forbindelse med pianofortefabrikant C.C. Hornung i Slagelse, og forholdet udviklede sig således, at da Hornung, der snart efter flyttede til København, i 1851 trak sig tilbage, blev det Møller, der overtog hans store virksomhed, som han lykkelig førte videre under firmaet Hornung & Møller. Han var allerede 1850 blevet hofpianoforteinstrumentmager, og han deltog med held i udstillingen 1852 i København og på verdensudstillingen 1855 i Paris.

1828 blev han Dannebrogsmand.

Hans Peter Møller er fader til Frederik og Conrad Møller.

Han er begravet på Assistens Kirkegård. Der findes et litografi efter foto. Xylografi 1882.

Noter

Eksterne henvisninger 
 

Danskere i 1800-tallet
Snedkere fra Danmark
Personer fra København
Fabrikanter fra Danmark
Musikinstrumentmagere
Personer i Dansk Biografisk Leksikon
Dannebrogsmænd
Hofkunstnere fra Danmark
Personer som er eller var forældreløse
Elefantvæddeløb

Elefantvæddeløb er en betegnelse for en overhaling, hvor én lastbil overhaler en anden lastbil, uden at der er markant hastighedsforskel på de to køretøjer. Elefantvæddeløb ses på en motorvej eller en anden vej med mere end et spor i samme færdselsretning. 

En lovpligtig hastighedsbegrænser på lastbilen begrænser i Danmark hastigheden til højst 90 km/h. I nogle tilfælde er den indstillet til en lidt lavere hastighed. Jo mindre slidte dækkene på lastbilen er, jo hurtigere kan den køre i forhold til, hvor hurtigt hjulene roterer. Det skaber hastighedsforskelle, der er små og forårsager dermed, at overhalingen tager meget lang tid.

I Danmark er der omkring 400 km motorvej hvor der er overhalingsforbud for lastbiler.

Eksterne henvisninger 
 DTL vender sig imod overhalingsforbud
 Definition af Elefantvæddeløb i Den Moderne Ordbog

Transport
Danske panserskibe

Der har eksisteret danske panserskibe i et tidsrum på 80 år fra 1863 til 1943. Den danske marine var i 1860'erne indstillet på at tage de nyeste teknologiske landvindinger i brug for at opretholde sin overlegenhed til søs over Preussen og de øvrige tyske stater. Det indgik både i 1. og 2. slesvigske krig i den danske sømilitære strategi, at man skulle være i stand til at blokere såvel Nordsø- som Østersøhavnene i det Tyske Forbund.

Panserskibenes opgaver 

De første danske panserskibe var fordelt mellem de søgående panserfregatter, der skulle løse de nævnte blokadeopgaver, og panserbatterierne, der skulle støtte landforsvaret. Rolf Krake nåede at tage del i krigen i 1864 og ydede god flankestøtte til Dybbølstillingen.     

Efter den tyske sejr over Frankrig i 1870 indledte det nye tyske kejserrige en sømilitær opbygning, der hurtigt medførte, at den danske strategi måtte omlægges til rent forsvar, og de panserskibe, der blev bygget siden da, var primært beregnet til forsvar af de indre danske farvande.

Fra 1890'erne blev Danmarks forsvar koncentreret omkring Københavns befæstning, og det blev panserskibenes opgave at forhindre eller forsinke fjendtlig landgang på Sjælland samt at deltage i forsvaret af København på søsiden.

Under 1. verdenskrig, da Danmark var neutralt, blev der udlagt minespærringer i de danske farvande, og panserskibene udgjorde rygraden i de flådestyrker, der bevogtede spærringerne.

Under 2. verdenskrig havde den danske regering en tilsvarende politik, men der var kun to gamle panserskibe tilbage, og da landet blev angrebet 9. april 1940, var ingen af dem i stand til at udrette noget.

Panserskibene kort beskrevet 

Der har i alt været 15 danske panserskibe i tjeneste. Heraf har seks været mindre skibe, kun egnede til at færdes i de indre farvande (Rolf Krake, Lindormen, Gorm, Odin, Tordenskjold, Skjold). Blandt de øvrige skibe har kun et enkelt, Helgoland, været så stort, at det kunne betegnes som et slagskib. 

Skibsnavnene i venstre kolonne har links til omtalen af de enkelte skibe.

Antal panserskibe ved årets udgang 

I Søværnsloven fra 1880 vedtog Rigsdagen, at den danske flåde skulle råde over 12 større skibe, og af noterne til loven fremgår det, at man forestillede sig en styrke på otte panserskibe. Tabellen viser, at det lykkedes helt godt at overholde styrkemålet. Loven blev afløst af en ny i 1909, der lagde større vægt på torpedobåde .

Det 16. panserskib 

Under krigen i 1864 var den danske regering stærkt interesseret i at anskaffe nye panserskibe, og fik blandt andet tilbudt et skib, der var under bygning i Frankrig til Konføderationens flåde, men som på grund af landets neutralitet ikke kunne leveres. Skibet blev uofficielt navngivet Stærkodder, men da det kom til København i efteråret 1864 var krigen forbi, og Marinen var ikke tilfreds med skibets byggestandard, så købet blev annulleret. Stærkodder fik senere en spændende skæbne.

Litteratur 

 Danske Panserskibe
Mikael Rieks

Mikael Chr. Rieks (født 6. september 1969 i Slangerup) er en dansk producer og manuskriptforfatter, der bl.a. har produceret filmene Applaus og Karlas kabale og tv-programmer som Clemens Show, FC Zulu og Åndernes magt.

Rieks er gift med skuespilleren Paprika Steen.

Ekstern henvisning 
 

Filmproducere fra Danmark
Manuskriptforfattere fra Danmark
Personer fra Slangerup
Dansksprogede forfattere fra Danmark